stanford-oval/wikipedia huggingface dataset:
Greatest Hits (אלבום של טופאק שאקור)
רשימת השמעה > דיסק 1

| מס' | שם | משך |
| --- | --- | --- |
| 1. | Keep Ya Head Up  | 4:24 |
| 2. | 2 of Amerikaz Most Wanted (עם סנופ דוג)   | 4:07 |
| 3. | Temptations  | 5:02 |
| 4. | God Bless the Dead (עם סטרץ')   | 4:22 |
| 5. | Hail Mary (עם אאוטלוז ופרינס איטל ג'ו)   | 5:12 |
| 6. | Me Against the World  | 4:39 |
| 7. | ?How Do U Want It  (עם K-Ci & JoJo) (חלק מהמילים צונזרו מגרסת האלבום המקורית)   | 4:48 |
| 8. | So Many Tears  | 3:58 |
| 9. | Unconditional Love  | 3:59 |
| 10. | Trapped (חלק מהמילים צונזרו מגרסת האלבום המקורית)   | 4:45 |
| 11. | Life Goes On  | 5:02 |
| 12. | Hit 'Em Up (עם אאוטלוז)   | 5:12 |
רשימת השמעה > דיסק 2

| מס' | שם | משך |
| --- | --- | --- |
| 1. | Troublesome '96  | 4:36 |
| 2. | Brenda's Got a Baby (עם דייב הוליסטר)   | 3:54 |
| 3. | I Ain't Mad at Cha (עם Danny Boy)   | 4:56 |
| 4. | I Get Around (עם דיג'יטל אנדרגראונד)   | 4:54 |
| 5. | Changes (עם Talent)   | 4:29 |
| 6. | California Love (עם ד"ר דרה ורוג'ר טרוטמן)   | 4:45 |
| 7. | 'Picture Me Rollin (עם דני בוי, CPO, ביג סייק)   | 5:15 |
| 8. | ?How Long Will They Mourn Me (עם ת'אג לייף ונייט דוג)   | 3:52 |
| 9. | Toss It Up (מיקס חדש של השיר) (עם דני בוי ואארון הול)   | 4:43 |
| 10. | Dear Mama  | 4:40 |
| 11. | All About U (שונה במקצת מגרסת האלבום המקורית) (עם נייט דוג, אאוטלוז, טופ דוג)   | 4:33 |
| 12. | To Live & Die in L.A. (עם Val Young)   | 4:33 |
| 13. | Heartz of Men  | 4:41 |
היסטוריית מצעדים

| מצעד | דירוג שיא |
| --- | --- |
אוסטרליה: #11
אוסטריה: #15
בלגיה: #3
קנדה: #18
גרמניה: #9
הולנד: #1
אירלנד: #59
ניו זילנד: #19
נורווגיה: #10
שוודיה: #40
שווייץ: #13
אלבומי הראפ/R&B (ארצות הברית): #1
בריטניה: #17
בילבורד 200: #3
היסטוריית מצעדים > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 64 |
|  ארצות הברית | מצעד אלבומי הקטלוג | 20 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 115 |
|  ארצות הברית | מצעד אלבומי קטלוג הפופ | 32 |
|  ארצות הברית | מצעד אלבומי ה-R&B/היפ-הופ | 40 |
הערות שוליים

↑  AllMusic
↑  רולינג סטון
↑  לוס אנג'לס טיימס
↑  Billboard 200 Albums, Billboard, ‏2023 (באנגלית אמריקאית)
↑  Catalog Albums, Billboard, ‏2023 (באנגלית אמריקאית)
↑  Year-end Charts – Billboard 200 Albums, בילבורד, ‏2024
↑  Year-end Charts 2024 – Catalog Albums, בילבורד, ‏2024
↑  Year-end Charts – Top R&B/Hip-Hop Albums, בילבורד, ‏2024
| טופאק שאקור |
| --- | --- | --- |
| אלבומים | אלבומים |  |
| בשנות חייו | 2Pacalypse Now • Strictly 4 My N.I.G.G.A.Z. • Thug Life: Volume 1 • Me Against the World • All Eyez on Me • The Don Killuminati: The 7 Day Theory |  |
| לאחר מותו | R U Still Down? (Remember Me) • Still I Rise • Until the End of Time • Better Dayz • Loyal to the Game • Pac's Life |  |
| הופעות | 2Pac Live • Live at the House of Blues |  |
| אוספים | Greatest Hits • The Rose That Grew from Concrete • The Prophet: The Best of the Works • Nu-Mixx Klazzics • Tupac: Resurrection • The Rose, Vol. 2 • Beginnings: The Lost Tapes 1988–1991 • Nu-Mixx Klazzics Vol. 2 • Best of 2Pac |  |
| סינגלים | סינגלים |  |
| בשנות חייו | Brenda's Got a Baby • If My Homie Calls • Trapped • Holler If Ya Hear Me • I Get Around • Keep Ya Head Up • Papa'z Song • Cradle to the Grave • Pour Out a Little Liquor • Dear Mama • So Many Tears • Temptations • California Love • 2 of Amerikaz Most Wanted • How Do U Want It • All Bout U • I Ain't Mad at Cha • Toss It Up • Hail Mary • Wanted Dead or Alive • Made Niggaz • Hit 'Em Up |  |
| לאחר מותו | I Wonder If Heaven Got a Ghetto • Do for Love • Changes • Unconditional Love • Baby Don't Cry (Keep Ya Head Up II) • Until the End of Time • Letter 2 My Unborn • Thugz Mansion • Still Ballin' • Runnin' (Dying to Live) • One Day at a Time • Thugs Get Lonely Too • Ghetto Gospel • Untouchable • Pac's life |  |
| ביוגרפיות | ביוגרפיות |  |
| ביוגרפיות | ביגי & טופאק • טופאק: תחיית המתים • Tupac: Assassination |  |
| --- | --- |
בקרת זהויות :  MusicBrainz release group: 70e2423a-6a30-3ea0-a977-d1a21084f31a
ריאד עלי

| --- | --- |
אין תמונה חופשית
 לידה:  13 ביולי 1962 (בן 62) מע'אר, ישראל 
 שם לידה:  رياض علي 
 מדינה:  ישראל ישראל
 מעסיק:  ערוץ כאן 11
 צאצאים:  לואי עלי 
 קישורים חיצוניים
 פייסבוק:  100002509203022
 
ריאד עלי (בערבית: رياض علي; נולד ב-13 ביולי 1962) הוא עיתונאי דרוזי-ישראלי, המשמש ככתב בערוץ כאן 11. קודם לתחילת שידורי תאגיד השידור הישראלי, שימש באותו תפקיד בחדשות הערוץ הראשון.
ביוגרפיה

עלי נולד בכפר מע'אר (מראר) שבגליל.
עלי הוא גם עורך דין בהכשרתו, את לימודי התואר הראשון במשפטים הוא סיים במכללה האקדמית קריית אונו ואת התואר השני, אף הוא במשפטים, סיים באוניברסיטת חיפה. עלי גם שימש כמדריך קבוצות בכפר היהודי-ערבי, נווה שלום.
עלי החל לעבוד בערוץ הראשון בשנת 1998 ותחילה היה תחקירן בתוכנית "ערבסקה". בשנת 2000 הוא החל לשמש ככתב בשטחים במערכת החדשות, וכתבותיו שודרו ביומן ובמהדורת החדשות המרכזית. בשנת 2002 הודח מהתחנה ועבר לעבוד ברשת CNN כמפיק שטח.
בספטמבר 2004, במהלך עבודתו העיתונאית ברצועת עזה, נחטף עלי על-ידי החמאס. בעת שנסע ברכב עם מספר אנשי צוות של CNN, הרכב נעצר ועלי נחטף לרכב אחר. עלי נחקר על ידי החוטפים בטענה שהוא קצין בשב"כ שמעביר מידע לישראל. עלי הוכה והושפל על ידי החוטפים. לאחר יממה וחצי שוחרר.
בשנת 2005 חזר לשדר ככתב הערוץ הראשון. לאחר סגירת רשות השידור עבר ריאד עלי לעבוד בתאגיד השידור הישראלי. תחומי הסיקור שלו הם כלל ישראלים בתחום הדוקומנטרי.
במאי 2020 יצר סדרת כתבות במסגרת מהדורת החדשות של כאן 11 על עבודה מהבית.
ביוגרפיה > חיים אישיים

כיום מתגורר בכפר מע'אר שבצפון. נשוי ואב לשלושה, כשאחד מהם הוא הזמר לואי עלי.
הערות שוליים

↑  כתבי ynet, עזה: חמושים חטפו עיתונאי ישראלי, באתר ynet, 28 בספטמבר 2004
↑  סיפורו של ריאד עלי שנחטף בעזה כשעבד ב-CNN, באתר ערוץ 7
↑  All•in - הבית של הפודקסטים (2023-11-03), ריאד עלי שנחטף בעזה: נחטפתי בעזה כישראלי, חזרתי כדרוזי. אבל אני ישראלי גאה #2, נבדק ב-2024-12-14
↑  כאן | חדשות - תאגיד השידור הישראלי (2023-10-17), ריאד עלי נחטף בעזה כשעבד ככתב ב-CNN - זה סיפורו, נבדק ב-2024-12-14
↑  20 שנה אחרי: כתבנו שנחטף ע"י חמאס - חוזר לעומק הרצועה, באתר כאן – תאגיד השידור הישראלי, 25 בנובמבר 2023
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
Meltdown

"Meltdown" הוא שיר של הראפר האמריקאי טראוויס סקוט בהשתתפות הראפר הקנדי דרייק, מתוך אלבום האולפן הרביעי של סקוט, Utopia, שיצא לאור ב-28 ביולי 2023. השיר יצא לאור ב-2 באוגוסט 2023 באמצעות קקטוס ג'ק רקורדס ואפיק רקורדס כסינגל השלישי מתוך האלבום. סקוט ודרייק כתבו את השיר לצד המפיקים בוי-1דה, וינילז, טיי קית', BNYX וסקוטי קולמן.
רקע וכתיבה

השיר מתחיל כשדרייק לוחש על "מבנה של דגימת מיתרים מרושעת", במעבר ל"זרימה אוורירית וצרדתית", עם דיס נגד המפיק פארל ויליאמס והראפר פושה טי.. ויליאמס מוקד עקב תפקידו החדש כמנהל קריאייטיב של לואי ויטון; תפקיד שהוחזק בעבר על ידי וירג'יל אבלו המנוח, חברו של דרייק. הוא אף התייחס לקשר ההדוק של פושה טי לויליאמס. האחרון זכה בעבר ללעג על ידי דרייק בווידאו קליפ ל-"Jumbotron Shit Poppin"‏ (2022). בנוסף, דרייק מציין את רצועת הדיס של פושה טי נגד ג'ים ג'ונס, תומך קרוב של דרייק, בתצוגת אופנה שערך ויליאמס ביוני 2023. הדיס צוין אף בשל הופעתו באלבום המכיל שיר בהפקת ויליאמס ("Looove"). התייחסות נוספת היא לתביעה שיזם מגזין ווג לאחר שדרייק ו-21 סבאג' הוציאו שער מזויף למגזין כדי לקדם את אלבומם Her Loss‏ (2022). סקוט "מוצא את עצמו, באופן דומה, הופך לקטנוני וראוותני על פני הבתים שלו" ומתייחס לדמות הבדיונית וילי וונקה במהלך אחד מהם. מילים אלו נתפסו כמכוונות אל טימותי שאלאמה, שדווח כי עתיד לגלם את הדמות בסרט "וונקה" (2023), ויצא עם זוגתו לשעבר של סקוט קיילי ג'נר, בעת צאתו של השיר. בדומה לאחד משיתופי הפעולה הקודמים שלהם, "Sicko Mode", מתוך אלבום האולפן השלישי של סקוט, Astroworld, הרצועה כוללת שלושה החלפות מקצב.
קבלה ביקורתית

ארון אץ מ-HotNewHipHop שיבח את האמנים על "הופעה יוצאת דופן", ותיאר את הבתים שלהם כ"יישום לירי מרשים", עם "שפע של שורות שניתן לצטט". בביקורת שלילית, מוקם השיר בבילבורד בין שלוש הרצועות הגרועות ביותר באלבום, שם תואר כ"מאכזב" ובוקרו במיוחד הבתים של דרייק, על כך שהם מכילים "חפירות זולות".
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 2 |  |
|  אוסטרליה | מצעד הסינגלים האוסטרלי | 8 |  |
|  איסלנד | הפלייליסט | 4 |  |
|  איטליה | מצעד הסינגלים האיטלקי | 30 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | 3 |  |
|  ארצות הברית | מצעד שירי ה-R&B/היפ-הופ | 1 |  |
|  הולנד | מצעד 40 הסינגלים ההולנדיים | 30 |  |
|  הממלכה המאוחדת | מצעד הסינגלים הבריטי | 10 |  |
|  ישראל | מדיה פורסט ישראל | - |  |
|  ישראל | היטליסט | 50 |  |
|  ליטא | AGATA | 13 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 4 |  |
|  צרפת | SNEP | 21 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 45 |  |
|  שווייץ | המצעד השווייצרי | 2 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | בילבורד הוט 100 | 97 |  |
|  ארצות הברית | מצעד שירי הסטרימינג | 57 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי ה-R&B/היפ-הופ | 85 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
סיכום
| בכל העולם | — | 2,000,000 |
תורת המלך

| --- | --- |

כריכת הספר
 מידע כללי
 מאת:  הרבנים יצחק שפירא ויוסף אליצור
 שפת המקור:  עברית
 סוגה:  ספר הלכה
 הסכמות:  הרבנים יצחק גינזבורג, יעקב יוסף, זלמן נחמיה גולדברג (חזר בו מההסכמה), דב ליאור
 הוצאה
 הוצאה:  המכון התורני שעל-יד ישיבת עוד יוסף חי
 מקום הוצאה:  יצהר 
 תאריך הוצאה:  תש"ע (2009)
 מספר עמודים:  230 עמ'
 קישורים חיצוניים
 מסת"ב:  אין ערך
 הספרייה הלאומית:  990027169800205171
 
תורת המלך הוא ספר הלכתי מאת הרבנים יצחק שפירא ויוסף אליצור מישיבת עוד יוסף חי שביצהר. הספר, המוקדש לדיון בהלכות מלחמה והריגת גוי, עורר פולמוס ציבורי רחב.
הכרך הראשון של הספר, שפורסם בשנת 2009, עוסק בעיקר בהלכות הקשורות להריגת גויים, בזמן שלום ובזמן מלחמה. חלק זה פותח באיסור העקרוני על הריגת גוי וממשיך לדיון בסיטואציות שבהן מותר ולעיתים אף רצוי להרוג גויים, כענישה על אי קיום שבע מצוות בני נח או בזמן מלחמה.
הכרך השני יצא לאור כשש שנים לאחר מכן, בסוף שנת 2016, והוא עוסק בהלכות ציבור ומלכות. חלק זה עוסק בחיוב להקים שלטון, במחויבות הפרט כלפי השלטון ובסמכותו של השלטון לסכן את חייו של הפרט בשליחתו למלחמה. בסוף הספר נסקר דין כיבוש והמשמעות ההלכתית-קניינית של כיבוש מדינה.
הכרך הראשון של הספר עורר פולמוס ציבורי רחב, כשמבקריו טוענים כי הוא מהווה הסתה לגזענות ולאלימות. נמתחה ביקורת על כך שהספר מתיר הריגה של תינוקות. בנוסף התעורר פולמוס פנים-רבני, כאשר מבקריו טוענים שאינו תואם את ההלכה האורתודוקסית. כותביו נחקרו במשטרה, אך לא הועמדו לדין בגינו. עם זאת, בג"ץ מתח ביקורת חריפה על כותביו וקבע ש"קשה לפקפק בגישתם הגזענית של המחברים".
מבנה הספר > חלק א': "בין ישראל לעמים"

בספר ישנם שישה פרקים:
פרק א' - איסור הריגת גוי: בפרק זה נטען כי מקור איסור הריגת גוי מהתורה אינו בציווי ”לֹא תִּרְצָח”, העוסק ברציחת יהודי בלבד, אלא בציווי ”שֹׁפֵךְ דַּם הָאָדָם בָּאָדָם דָּמוֹ יִשָּׁפֵךְ” (בראשית, ט', ו') שנאמר לאחר המבול, והוא אחד משבע מצוות בני נח. מובאים דברי הרמב"ם הכותב כי גוי עובד עבודה זרה אסור להורגו, אך גם אין להצילו במקרה ואובד (לדוגמה, טובע בנהר). המחברים מסיקים מדבריו שכל גוי שאינו גר תושב ואינו במצב מלחמה עם ישראל נכלל בהגדרה זו ('לא מעלים ולא מורידים').
פרק ב' - הריגת גוי שעובר על שבע מצוות בני נח: בפרק זה דנים המחברים בתנאים בהם מותר להרוג גוי שעובר על אחת משבע מצוות בני נח, שהעונש עליהן הוא מיתה. נאמר בפרק כי "כאשר אנו ניגשים לגוי שעובר על שבע מצוות והורגים אותו מתוך אכפתיות מקיום שבע המצוות, אין שום איסור בדבר", אולם ההריגה מותרת רק בעקבות פסק דין. הם מביאים דעות שונות ללא הכרעה, אך כותבים שלכל הדעות אין להרוג גוי כאשר המעשה הוא "השחתה", כגון כאשר הגוי חוזר בתשובה או כאשר קיימת מערכת משפטית מתוקנת שאחראית על ענישתו.
פרק ג' - מסירות נפש על רציחה בין בני נח: בפרק זה דנים המחברים בשאלה האם מותר לגוי להרוג גוי אחר (שאינו מאיים לפגוע בו) כדי להציל את חיי עצמו. מסקנתם היא שבמקרים מסוימים הדבר מותר לכל הדעות (למשל: כאשר רוצח מחזיק בן ערובה ויורה לעבר אנשים אחרים, מותר לירות ברוצח אף שגם בן הערובה עלול להיפגע), ובמקרים אחרים - ההיתר שנוי במחלוקת (למשל: כאשר אומרים לאדם הרוג את פלוני או שנהרוג אותך - נחלקו הדעות האם מותר למאוים להרוג כדי להינצל).
פרק ד' - נפש יהודי מול נפש הגוי: בפרק זה טוענים המחברים ש"בכל מקום שבו נוכחותו של גוי מסכנת חיי ישראל - מותר להורגו (גם אם מדובר בחסיד אומות העולם והוא לא אשם בכלל במצב שנוצר)". בהערה בסיום הפרק (עמוד קסט) מעירים המחברים ש"למעשה יש סברות לאסור את העניין מצד איבה שתגרום לפיקוח נפש".
פרק ה' - הריגת גויים במלחמה: לפי כותבי הספר, במצב מלחמה מותר להרוג את לוחמי האויב, את המסייעים ללוחמים ואף את התומכים ומעודדים אותם, משום שכל אלה מוגדרים כרודפים. מותר, לתועלת הלחימה, לפגוע במטרות אויב גם אם עלולים להיפגע אזרחי האויב שהם חפים מפשע, כגון להפציץ מטרות צבאיות של צבא האויב, אף שאנשים חיים בסמוך למטרות אלה והם עלולים להיפגע.
פרק ו' - פגיעה בחפים מפשע: בפרק זה נטען כי מותר לשלטון לכוף את בני עמו לצאת למלחמה ולסכן את חייהם, ואף להרוג את המסרבים להילחם או את הבורחים מן המערכה. קל וחומר שמותר להרוג את אזרחי האויב אם הדבר נצרך לתועלת המלחמה. בחלק זה מובאות סברות שלפיהן מותר, בזמן מלחמה, להרוג גם ילדי גויים, לדוגמה כאשר ברור "שהם יגדלו להזיק לנו".
מבנה הספר > חלק ב': "ציבור ומלכות"

פרק א' - מחויבות למדינה: עוסק בארבעה סוגי מחויבות הדדית בין המדינה לאנשיה, המחויבים לשאת בנטל הציבורי וכפופים להחלטות הציבור: בני שיירא, שכנים, בני העיר ואזרחי המלכות.
פרק ב' - מינוי מלך: עוסק במצוות מינוי מלך ובסמכותו של המלך לדאוג לעצמו לפי התורה, מתוך תפיסה שטובתו היא טובת המדינה. הפרק כולל ליבון השאלה האם מינוי המלך הוא לכתחילה או רק כתוצאה מדרישת העם ובשאלה האם למינוי המלך נדרשת השתתפות של נביא.
פרק ג' - נבחרי ציבור: עוסק במקומם של נבחרי הציבור לצד המלך וביחס בין ממשלה בכפייה למלכות ברצון.
פרק ד' - מעמדו המשפטי של המלך: עוסק בשאלה האם הדין של 'דינא דמלכותא דינא' תקף גם על מלך ישראל.
פרק ה' - סמכות המלך: עוסק בסמכותו של המלך לדאוג לצביון המלכות ובסמכותו לקיים אפליה על רקע זה.
פרק ו' - בני נח: עוסק במקומו של בן נח במלכות ישראל ובזכות ההצבעה של נוכרים במדינה יהודית.
הסכמות לספר

בראש הספר נדפסו הסכמות של ארבעה רבנים מהזרם הימני-קיצוני של הציונות הדתית (לפי סדר קבלתן):
הרב יצחק גינזבורג, נשיא ישיבת עוד יוסף חי. על פי ההקדמה לספר, הרב גינזבורג גם עבר על חלקים ניכרים מהספר וחלק מהערותיו שולבו בו.
הרב יעקב יוסף, ראש ישיבת חזון יעקב ורב שכונת גבעת משה בירושלים. לאחר שזומן לחקירה משטרתית בעקבות מתן ההסכמה, אמר הרב יוסף שיש להעניק למחברי הספר את פרס ישראל, כשם שפרס זה הוענק לאביו, הרב עובדיה יוסף, על ספריו.
הרב זלמן נחמיה גולדברג, לשעבר דיין בבית הדין הרבני הגדול. מאוחר יותר חזר בו הרב גולדברג מהסכמתו וטען כי הספר מכיל דברים ש"אינם נכונים מכח הדין וגם אין להם מקום בשכל האנושי". עם זאת, הוא ציין כי ידוע שלעיתים נהוג לכתוב הסכמה לספר גם מבלי לעיין בתוכנו ולכן אין בכך הטעיית הציבור.
הרב דב ליאור, רב העיר קריית ארבע-חברון, וראש ישיבת ניר קריית ארבע.
פולמוס סביב הספר

הוצאת הספר לאור עוררה ביקורת של כמה רבנים שסברו שהספר אינו תואם את ההלכה. בין השאר התנגדו לספר הרב שלמה אבינר, הרב זלמן נחמיה גולדברג, והרב יעקב מדן שהתבטא "זה ספר מאתגר שנכתב על ידי תלמידים ברמה, ודווקא בגלל זה יש לשרוף אותו ואפילו לפסול את הרב שפירא מלהורות הלכה בישראל". לעומתם הרב אליקים לבנון אמר שהוא עצמו לא היה מפרסם את הספר "אך יש דעות כאלה בהלכה והרב שפירא מבסס את דבריו עליהן" ו"אם מישהו חושב להעמיד אותו לדין, אז קודם שיעשה זאת לפרופ' שטרנהל שקרא בפועל להרג מתנחלים ולא רק ברמה התאורטית." הרב יואל קטן כתב שזהו "ספר תורני הלכתי קלאסי, שיש למדוד אותו במבחנים למדניים-הלכתיים... [ו]שלעיתים יש הפרש בין ההלכה העקרונית-תאורטית - לבין ההלכה למעשה...".
קבוצת ארגונים דתיים וחילוניים, שהתאגדו תחת הכותרת "ברית חושך לגרש" כדי להיאבק בספר ובכותביו, הגישו עתירה לבג"ץ בדרישה לעצור את הפצת הספר ולהעמיד את מחבריו לדין. בג"ץ דחה את העתירה על הסף באומרו שעל העותרים להמתין תחילה להחלטת היועץ המשפטי לממשלה. מעורבותם של ארגונים דתיים אורתודוקסיים בהגשת העתירה לבג"ץ ובקריאה להעמדת הרבנים לדין עוררה ויכוח נוקב בחברה הדתית על גבולות השיח ההלכתי, והשאלה האם לגיטימי להעמיד לדין פוסק שפסיקתו מנוגדת לחוקי המדינה. בוויכוח היו גם רבנים שטענו כי על אף שאינם מסכימים עם הספר ועם עמדותיו, הם אינם סבורים כי ראוי להעמיד לדין פוסק בשל פסיקות ההלכה שלו, וכי חוסר הסכמתם צריכה להישאר במסגרת הדיון ההלכתי. בתגובה לביקורת אמר הרב יצחק שפירא כי הספר מסכם את המקורות ההלכתיים בנושא ואין לו שום משמעות בתנאי שלום או כהוראה ליחידים.
חניכי תנועות הנוער העובד והלומד, השומר הצעיר והמחנות העולים קיימו קמפיין נגד הספר וקראו להעמדת כותביו לדין. בדצמבר 2010 פרסם אריאל פינקלשטיין חוברת בשם "דרך המלך" ובה תגובה עיונית לספר. בראש החוברת נדפסה הסכמת הרב יעקב אריאל.
באוקטובר 2011 הורה רב החטיבה המרחבית שומרון של אוגדת איו"ש להוציא עותקים של הספר מבתי הכנסת שבבסיסי החטיבה.
פרופסור ישי רוזן צבי טוען כי הספר לוקה בדה-קונטקסטואליזציה וקטיף דובדבנים, שבמסגרתה לוקחים ביטויים שאכן נמצאים במקורות אך תוך עיוות משמעויותיהם המקוריות על מנת לבסס את מסקנות הכתוב.
פולמוס סביב הספר > חקירה משטרתית

ביולי 2010 נעצר הרב יצחק שפירא ונלקח לחקירה משטרתית בחשד להסתה. במקביל פשטה המשטרה על ישיבת "עוד יוסף חי" ביצהר והחרימה עותקים מהספר. רבנים רבים, בהם כאלו הנחשבים מתונים, גינו את מעצרו של הרב שפירא. האגודה לזכויות האזרח שיבחה את המשטרה על "שפתחה בחקירת מקרה חמור זה" אך גינתה את המעצר.
הרב יצחק גינזבורג זומן לחקירה בעקבות הסכמתו לספר, והגיע לתחנת המשטרה כשהוא מלווה בעשרות מתלמידיו. בהמשך זומנו גם הרבנים דב ליאור ויעקב יוסף לחקירה, אולם הם הודיעו שעמדת הרבנים המסכימים הובהרה כבר בידי הרב גינזבורג ושאין בדעתם להגיע. בגילוי דעת שפרסמו כתבו: "תורתנו הקדושה אינה עומדת לחקירה. הניסיון למנוע מרבני ישראל להביע את דעתם, דעת תורה, על ידי הפחדות ואיומים – הינו מעשה חמור ביותר והוא לא יצלח". גם הרב הראשי לישראל, הרב יונה מצגר, מתח ביקורת על הזמנת הרבנים לחקירה. הרב יעקב מדן גינה אף הוא את המעצרים, אך עם זאת, הדגיש כי לדעתו "הוצאת דברי תורה מהקשרם חמורה יותר מזלזול של הפרקליטות בכבודם של רבנים".
ביוני 2011 נעצר לחקירה הרב דב ליאור, ושוחרר לאחר שעות אחדות. כתוצאה מכך נערכו מספר הפגנות מחאה וחסימת כבישים ברחבי ישראל, שבהן נעצרו למעלה מ-20 איש. בעקבות זאת פורסמה התנגדותם לספר של הרב יוסף שלום אלישיב והרב עובדיה יוסף. כמה ימים מאוחר יותר עוכב לחקירה דומה גם הרב יעקב יוסף, ותומכיו מחו גם הם בעצרת מחאה ובהפרות סדר.
במאי 2012 הודיעה פרקליטות המדינה על סגירת החקירה נגד מחברי הספר, הרבנים יצחק שפירא ויוסף אליצור, ונגד נותני ההסכמות לספר, הרבנים דוב ליאור ויצחק גינזבורג, מחוסר ראיות. בנובמבר 2013 הוגשו לבג"ץ שתי עתירות נגד סגירת התיקים. העתירות נדחו בדצמבר 2015 בדעת רוב של נשיאת בית המשפט העליון מרים נאור והמשנה לנשיאה אליקים רובינשטיין, מול דעת מיעוט של השופט סלים ג'ובראן. השופט רובינשטיין מתח בפסק דינו ביקורת על הספר וכתב: "עסקינן בספר לובש כסות יהודית ולאמיתו הוא אנטי יהודי, כי הוא מוציא דיבת היהדות רעה"... "קשה לפקפק בגישתם הגזענית של המחברים". עם זאת, אין לדבריו תשתית ראייתית מספקת לקבוע שנתקיימו בפרסום יסודות הסעיף המתייחס להסתה לגזענות.
שופטת בית המשפט השלום בפתח תקווה, אליאנא דניאלי, הרשיעה את אחד המחברים, יוסף אליצור, בהסתה לאלימות בגין שני פרסומים אחרים שפרסם בחודש מאי 2013 באתר האינטרנט "הקול היהודי". היא התייחסה להסתייגות בית המשפט העליון מהספר וציינה שניתן ללמוד ממנו על האידאולוגיה ועל כוונותיו של אליצור.
ראו גם

ברוך הגבר – ספר זיכרון לד"ר ברוך גולדשטיין, מבצע טבח מערת המכפלה, ובו גם מאמר בנושא "בירור הלכות הריגת גוי".
שיטת הממשל ביהדות
העברים

| --- | --- |

 יוצר:  יאיר קדר
 סרטים וטלוויזיה
 סרטים:  לאה גולדברג בחמישה בתים  7 הסלילים של יונה וולך  מלך היהודים, ביאליק  המעורר, י.ח ברנר  אשה פשוטה, זלדה  שיר ידידות, ר' דוד בוזגלו  העלמה בלובשטיין, רחל  העורב: זאב ז'בוטינסקי  ישורון: 6 פרקי אבות  דבש שחור, אברהם סוצקבר  לבדיתי – האגדה על מרים ילן-שטקליס  מורי, חידת שבזי  איבד פוגל את פוגל  לבנטינית, ז'קלין כהנוב  החלון הרביעי, עמוס עוז  הפרק האחרון של א.ב. יהושע, אברהם ב. יהושע  המוחרם: 6 תחנות להבנת החרם על ברוך שפינוזה  האקטיביסט. קרל מרקס  פרויד. האאוטסיידר
 שונות
 ivrim.co.il
הָעִבְרִים הוא מיזם ליצירת סרטי תעודה ביוגרפיים על משוררים וסופרים בולטים בתרבות העברית והיהודית. הבמאי יאיר קדר יזם את הפרויקט בשנת 2009 והוא כולל 19 סרטים תיעודיים שנוצרו על ידי במאים ויוצרי קולנוע, ביניהם קדר עצמו לצד הבמאים סיון ארבל, רפאל בלולו, איילת עופרים, אורי ברבש, עמיחי חסון, ישראלה שעאר מעודד, ראובן ברודסקי, דוד אופק ובנימין פריידנברג, כאשר קדר משמש כיועץ ומפיק בכולם. הסרטים זכו ביותר מעשרים פרסים בפסטיבלים בישראל ושאר העולם ובשנת 2019, במסגרת חגיגות העשור של מיזם העברים, נערכו רטרוספקטיבות מיוחדות בפסטיבל דוקאביב, מכון ון ליר בירושלים, מוזיאונים ואוניברסיטאות ברחבי העולם
"פרויקט הווידאו" של העברים הוא מיזם צד הכולל ראיונות וקטעי ארכיונים שלא נכנסו לסרטי המיזם. פרויקט זה יצא בתמיכת מפעל הפיס ושירות הסרטים הישראלי.
המשוררים והסופרים > לאה גולדברג

במאי 2011 חגגה לאה גולדברג יום הולדת מאה. היא הייתה משוררת, חוקרת, מחברת ספרי ילדים, מחזאית, מתרגמת מבריקה, והותירה אחריה כמאה ספרים שנקראים עד היום. הסרט הוא הצדעה דוקומנטרית למשוררת האהובה בישראל, והוא מספר את סיפור חייה ויצירתה דרך חמישה בתים, ובאמצעות שיחות עם חבריה, ארכיונים וסטילסים, שירה ופזמונים, טיפוגרפיה אמנותית ווידאו ארט, ויוצר חוויה של היכרות אינטימית עם סיפור חייה הסוער של האשה שבחרה בעברית והעברית בחרה בה.
המשוררים והסופרים > יונה וולך

מסע קולנועי אל עולמה של יונה וולך, משוררת אגדית ופורצת גבולות, שמתה בגיל צעיר, מותירה אחריה מיתוס ושובל מעריצים. יותר מ-25 שנה לאחר מותה, מתגלים שבעה סלילי הקלטה מהראיון שהעניקה וולך לעורכת הלית ישורון לפני מותה. בראיון, מתוודה וולך על המסע שעברה בחייה הקצרים: על המשיכה לשיגעון, הניסיונות בסמים, המפגש שלה עם אלוהים ועל הסכנות שבכתיבה. הסרט שוזר את עדותה של יונה וולך על חייה בראיונות עם הלית ישורון, מאיר ויזלטיר ודמויות מרכזיות בחייה, בקטעי ארכיון, בשירים שלה, ובקטעי אנימציה שמתחקים אחר הדימויים, החזיונות והמחשבות של וולך, במפגש מסעיר ומטלטל עם אמנית יוצאת דופן, שחידתה לא נפתרה עד היום.
המשוררים והסופרים > חיים נחמן ביאליק

ביאליק הוא המשורר המנוכס, המשומש, התפוס, והלא מובן ביותר בתרבות שלנו. כבר בגיל 30 הוא הוכתר כמשורר הלאומי, ומאז השתמשו בו לצרכים לאומיים וציוניים שונים. "מלך היהודים" הוא ניסיון למצוא את הלב הפועם, הבועט, הרוטן, שביאליק היה בחייו – דרך אנימציה ייחודית, קולו של חיים טופול, קטעי ארכיון נדירים, צילומים נשכחים, שירי ביאליק ששרה נינט, ומיטב חוקרי ואוהבי ביאליק מהארץ ומהעולם, ולספר מחדש את הסיפור על הילד מהעיירה שהיה למלך היהודים.
המשוררים והסופרים > י.ח ברנר

ב-1921 נמצאו שש גופות ליד הבית האדום בין תל אביב ליפו. בין הגופות זוהה י"ח ברנר, סופר מזהיר, המבקר הבועט והחריף של זמנו, איש בעל מיניות לא ברורה ועם תכונות של נביא זעם, שהיה ידוע בכל העולם היהודי. באחרונה התגלה דוח חקירה שנכתב זמן מה בתום האירועים ונגנז, ומובא בסרט הזה בשילוב קטעי אנימציה של דוד פולונסקי ("וואלס עם בשיר"), שיחות עם חוקרי ברנר, צילומי סטילס נדירים מהתקופה וקטעים מתוך יצירתו של ברנר.
המשוררים והסופרים > זלדה

אף על פי שפרסמה ספר שירים ראשון רק בגיל 53, זלדה הייתה מיד משוררת מהשורה הראשונה, בת דודה של הרבי מלובביץ', אשה דתייה צנועה, שמיעטה לצאת מביתה,
היא כינסה סביבה חצר של מעריצים ואוהבים. אף על פי שלא צמחה בחצרות ספרותיות, היא עיצבה שפה עצמית ייחודית ומופלאה של שירה שאין דומה לה – השירה של המשוררת זלדה, מהדמויות המסתוריות יותר של התרבות העברית.
30 שנה לאחר מותה, באמצעות קטעי ארכיון משנות ה-70, יומנים שלא פורסמו ושיחות עם החצר הפנימית של זלדה, משורטט דיוקנה המרהיב של המשוררת שכינתה עצמה אשה פשוטה.
המשוררים והסופרים > ר' דוד בוזגלו

ר' דוד בוזגלו היה גדול הפייטנים של המאה העשרים. נולד במרוקו ב-1903 והשפיע בעשייתו התרבותית על קהילה של מאות אלפים. בין הגלות הפורה לישראל הקרועה, שירתו שינתה את תפיסת הפיוט הספרדי והייתה החוט המקשר בין מודרניות לבין מסורת שהחלה בתור הזהב של יהדות ספרד. אלא שבוזגלו לא היה רק משורר גדול, אלא גם אדם שההיסטוריה העניקה לו הזדמנות להפוך למשפיע קריטי על זהותה של קהילת יוצאי המגרב במאה העשרים. "שיר ידידות" מביא את סיפורו האינטימי של בוזגלו מתוך עבר מפואר של תרבות השירה העברית במרוקו ועד למהפכת הפיוט החדשה בישראל.
המשוררים והסופרים > רחל המשוררת

סרט תיעודי חדש במלאת 125 שנה להולדת רחל המשוררת – מחזק את דמותה כמשוררת העברית הראשונה, שהצליחה לבטא את חיי הנפש של דור שלם בשפה שחיה ונושמת עד היום. דנה אולמרט, ענת וייסמן, אפרת מישורי, מוקי צור, אורי מילשטיין יהודית רביץ, קרני פוסטל ואחרים, ידברו, וישירו ויחד עם אנימציה ומכתבים לא מוכרים של רחל יציירו מחדש את דמותה יוצאת הדופן.